
             RAPORT DE SPECIALITATE
      Privind aprobarea Regulamentului de vânzare a locuinţelor de tip A.N.L., situate pe raza Municipiului Timişoara, a modelului cadru de contract de vânzare-cumpărare cu plata integrală prin virament bancar, contract de vânzare-cumpărare cu plata în rate, a promisiunii bilaterale(antecontract) de vânzare-cumpărare, a actului adiţional la promisiunea bilaterală(antecontract) de vânzare-cumpărare, calcularea prețurilor de vânzare, precum și actualizarea acestora la data vânzării locuințelor de tip A.N.L. 
            
   		 

	Ca urmare a modificărilor și completărilor aduse Legii nr.152/1998, republicată,  privind înființarea Agenției Naționale pentru Locuințe.
	Ca urmare a emiterii Hotărârii nr. 1174/28.10.2021, prin care au fost modificate Normele metodologice pentru punerea în aplicare a prevederilor Legii nr. 152/1998, privind înființarea Agenției Naționale pentru Locuințe.
Ca urmare a prevederilor art. 10 alin.(2) lit. d) și e) din Legea nr. 152/1998, republicată, cu modificările și completările ulterioare și a prevederilor art.19^2 alin. 4 din Normele metodologice pentru punerea în aplicare a prevederilor Legii nr. 152/1998 privind înființarea Agenției Naționale pentru Locuințe, aprobată prin Hotărârea Guvernului nr. 962/2001, cu modificările și completările ulterioare: 
Valoarea de vânzare a locuinței reprezintă valoarea de investiție a locuinței, diminuată cu contravaloarea sumelor rezultate din cuantumul chiriei reprezentând recuperarea investiției, calculată în funcție de durata normată de funcționare a clădirii, reținută de către autoritățile administrației publice locale, ale sectoarelor municipiului București și/sau central, și virată către A.N.L. conform prevederilor art. 8 alin.(13) din Legea nr. 152/1998, republicată, cu modificările și completările ulterioare. Valoarea obținută se diminuează cu amortizarea calculată, potrivit legii, și se actualizează cu rata inflației, comunicată de Institutul Național de Statistică, pentru perioada cuprinsă între data punerii în funcțiune a locuinței și data vânzării acesteia, data vânzării fiind considerată data depunerii cererii de achiziționare a locuinței, cu respectarea prevederilor art. 10 alin.(1) din Legea nr.152/1998, republicată, cu modificările și completările ulterioare. Valoarea actualizată  se ponderează cu coeficientul prevăzut la art. 10 alin.(2) lit. d^1 din Legea nr. 152/1998, republicată, cu modificările și completările ulterioare.
Având în vedere cele de mai sus, este necesară adoptarea unei hotărâri a Consiliului Local al Municipiului Timişoara cu privire la aprobarea unui nou Regulament de vânzare a locuinţelor de tip A.N.L., situate pe raza Municipiului Timişoara, aprobarea modelului cadru de contract de vânzare-cumpărare cu plata integrală prin virament bancar, a contractului de vânzare-cumpărare cu plata în rate, a promisiunii bilaterale(antecontract) de vânzare-cumpărare și a actului adiţional la promisiunea bilaterală(antecontract) de vânzare-cumpărare, calcularea prețurilor de vânzare a locuințelor, precum și actualizarea  acestora la data  încheierii contractelor de vânzare-cumpărare.
	Regulamentul de vânzare a locuinţelor de tip A.N.L., situate pe raza Municipiului Timişoara, contractele de vânzare-cumpărare, promisiunea bilaterală(antecontractul) de vânzare-cumpărare și

actualizarea prețurilor la data încheierii contractului de vânzare-cumpărare, au fost întocmite, actualizate şi calculate,  în conformitate cu prevederile legale ale următoarelor acte normative:
1. Legea nr. 152/1998 republicată, cu modificările şi completările ulterioare, privind înfiinţarea Agenţiei Naţionale pentru  Locuinţe;
1. Hotărârea Guvernului nr. 1174/2021, privind modificarea și completarea Normelor metodologice pentru punerea în aplicare a prevederilor Legii nr. 152/1998, privind înfiinţarea Agenţiei Naţionale pentru  Locuinţe, aprobate prin Hotărârea Guvernului nr.962/2001;
1. O.U.G. nr. 57/2019 privind Codul administrative;                                                   
4. Legea nr.227/2007, actualizată, privind O.U.G.nr. 99/2006, privind instituțiile de credit și adecvarea capitalului; 
5. Codul Civil.
                                                                                        
Faţă de cele prezentate, Direcţia Patrimoniu, propune:

1. Aprobarea Regulamentului de vânzare a locuinţelor de tip A.N.L., situate pe raza Municipiului Timişoara, aflate în administrarea Municipiului Timişoara, care va constitui Anexa 1 la hotărâre;                                                                                                             
1. Aprobarea Contractului cadru de vânzare-cumpărare (cu plata integrală prin virament bancar), din care fac parte integrantă Procesul verbal de predare-primire a locuinței și releveul acesteia , care vor constitui Anexa 2 la hotărâre;
1. Aprobarea Contractului cadru de vânzare-cumpărare (cu plata în rate), din care fac parte integrantă Procesul verbal de predare-primire a locuinței și releveul acesteia, care vor constitui Anexa 3 la hotărâre;
1. Aprobarea Promisiunii bilaterale(antecontract) cadru de vânzare-cumpărare(cu plata prin credit ipotecar  obţinut de la instituţiile bancare de credit), ce va constitui Anexa 4 la hotărâre;
1.  Aprobarea Actului adiţional cadru la Promisiunea bilaterală(antecontract) de vânzare-cumpărare, ce va constitui Anexa 5, la hotărâre;
1. Mandatarea Primarului Municipiului Timişoara, să semneze contractele de vânzare-cumpărare, promisiunile bilaterale(antecontractele) de vânzare-cumpărare şi a actelor adiţionale prezentate Anexele 2, 3 ,4 și 5;
1. Mandatarea Direcţiei Patrimoniu – Serviciul Locuinţe și Preemțiuni, pentru vânzarea locuinţelor de tip A.N.L., întocmirea contractelor de vânzare-cumpărare, calcularea şi actualizarea preţurilor la data vânzării, stabilirea comisionului ce revine Municipiului Timişoara, în procent de 1% din valoarea de vânzare a locuinţelor; 
1. La data intrării în vigoare a prezentei hotărâri, se abrogă H.C.L.nr. 159/03.04.2018.

În acest sens, în conformitate cu prevederile Legii nr.152/1998 republicată, cu modificările şi completările ulterioare, privind înfiinţarea Agenţiei Naţionale pentru  Locuinţe, apreciem că proiectul de hotărâre  “Privind aprobarea Regulamentului de vânzare a locuinţelor de tip A.N.L., situate pe raza Municipiului Timişoara, a modelului cadru de contract de vânzare-cumpărare cu plata integrală prin virament bancar, contract de vânzare-cumpărare cu plata în rate, a promisiunii bilaterale(antecontract) de vânzare-cumpărare, a actului adiţional la promisiunea bilaterală(antecontract) de vânzare-cumpărare, calcularea prețurilor de vânzare, precum și actualizarea acestora la data vânzării locuințelor de tip A.N.L.”, îndeplinește condițiile pentru a fi supus dezbaterii Consiliului Local al Municipiului Timișoara. 

           D I R E C T O R,	       			            ÎNTOCMIT,
              Mihai Boncea			              Georgeta Daniela Holhorea

